Diari Oficial de la Generalitat Valenciana


Sumari del DOGV 3176, del 04-02-1998 (1998/487)

RESOLUCIÓ de 17 de desembre de 1997, del secretari general de la Conselleria de Sanitat, que renova l'acreditació de l'Hospital Universitari Sant Joan d'Alacant per a fer extraccions d'òrgans i teixits de donants morts.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3176

Data del DOGV
:   04-02-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/487


Data del document
:   17-12-1997

Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de desembre de 1997, del secretari general de la Conselleria de Sanitat, que renova l'acreditació de l'Hospital Universitari Sant Joan d'Alacant per a fer extraccions d'òrgans i teixits de donants morts. [1998/M487]
  
Vista la sol·licitud de renovació de l'acreditació de l'Hospital Clínic Universitari San Juan de Alicante, per a fer extraccions d'òrgans i teixits de donants morts.
  
Antecedents de fet
  
Primer
  
Aquest centre va obtenir l'acreditació per a fer extraccions d'òrgans i teixits de donants morts per la Resolució de 28 de gener de 1993 (BOE de 12 de març).
  
Segon
  
El director de l'Hospital Universitari d'Alacant presentà la sol·licitud de renovació de l'acreditació per fer extraccions d'òrgans i teixits de donants morts.
  
Tercer
  
La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació per fer extraccions d'òrgans i teixits de donants morts
  
.
  
Fonaments jurídics
  
Primer
  
La Secretaria General de la Conselleria de Sanitat és competent per a resoldre segons l'Ordre d'11 de desembre de 1992, de la Conselleria de Sanitat i Consum i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per a fer extraccions d'òrgans i teixits de donants morts a l'Hospital Universitari San Juan de Alicante, situat a la carretera nacional 332, de San Juan de Alicante. Aquesta acreditació serà vàlida durant un període de cinc anys, amb efectes des del 17 de desembre de 1997.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 17 de desembre de 1997.- El secretari general: Roberto Jesús Roig Oltra.